13. ΒΑΣΙΛΙΚΟΝ ΔΙΑΤΑΓΜΑ της 6/18 Αυγ. 1937 Περί εκτελέσεως των παρ.3 και 6 του άρθρ.16 του Α.Ν. 382/1936 περί Αγορανομικού Κώδικος. Άρθρ.1.-Το εις το Γενικόν Χημείον του Κράτους δια την προμήθειαν εργαλείων και επιστημονικών συγγραμμάτων ανήκον χρηματικόν ποσόν εκ 50%, εκ των παρά τω Ταμείω Παρακαταθηκών και Δανείων κατατεθειμένων παραβόλων εφέσεων προς επανεξέτασιν αγορανομικών δειγμάτων αποδίδεται κατά τριμηνίαν εις το Γενικόν Χημείον του Κράτους, κατατιθέμενον παρά τη Τραπέζη της Ελλάδος υπό ίδιον λογαριασμόν. Άρθρ.2.-Εις το τέλος εκάστης τριμηνίας και εντός του πρώτου δεκαημέρου από της λήξεως αυτής, το Γενικόν Χημείον του Κράτους συντάσσει κατάστασιν, εν η αναγράφονται κατ’ αύξοντα αριθμόν γραμματίου συστάσεως παρακαταθήκης τα κατά την λήξασαν τριμηνίαν εκδοθέντα γραμμάτια, η χρονολογία αυτών, το ποσόν δι’ ο εξεδόθησαν και το ονοματεπώνυμον των καταθεσάντων το παράβολον. Την κατάστασιν ταύτην αποστέλλει εις το Ταμείον Παρακαταθηκών και Δανείων μετά των εν αυτή αναγραφομένων γραμματίων, δεόντως οπισθογράφως εξωληθέντων παρά του γενικού διευθυντού του Γενικού Χημείου του Κράτους και του γενικού διευθυντού Αγορανομίας. Μετά της ανωτέρω καταστάσεως αποστέλλεται έγγραφος εντολή του γενικού διευθυντού του Γενικού Χημείου του Κράτους προς το Ταμείον Παρακαταθηκών και Δανείων περί της απ’ ευθείας παρ’ αυτού καταθέσεως εις την Τράπεζαν της Ελλάδος υπό ίδιον λογαριασμόν και υπό τον τίτλον «αποδόσεις εις το Γ.Χ.Κ. παραβόλων εφέσεων αναλύσεων» του εις το Γενικόν Χημείον του Κράτους ανήκοντος ποσού. Το Ταμείον Παρακαταθηκών και Δανείων διενεργεί τον έλεγχον της καταστάσεως, εν αντιπαραβολή προς τα συνημμένα γραμμάτια και εντός διημέρου καταθέτει παρά τη Τραπέζη της Ελλάδος κατά τα ανωτέρω το εις το Γενικόν Χημείον του Κράτους ανήκον χρηματικόν ποσόν, ειδοποιεί δε περί τούτου το Γενικόν Χημείον του Κράτους, δια κοινοποιήσεως αυτώ ακριβούς αντιγράφου του προς την Τράπεζαν της Ελλάδος εγγράφου αυτού, δι’ ου παραγγέλλεται αύτη όπως ενεργήση την πίστωσιν. (Αντί της σελ. 241(α) Σελ. 241(β) 247-015 Γενικό Χημείο του Κράτους 5.Ζ.α.10-13 Άρθρ.3.-Η απόδοσις εις το Γενικόν Χημείον του Κράτους ανήκοντος αυτώ ποσού εκ παραβόλων εφέσεων κατατεθειμένων παρά τη Τραπέζη της Ελλάδος γενήσεται κατά τον αυτόν ως άνω τρόπον, της σχετικής καταστάσεως αποστελλομένης προς την Τράπεζαν της Ελλάδος. Άρθρ.4.-Η διαχείρισις του κατά τα ανωτέρω παρά τη Τραπέζη της Ελλάδος κατατιθεμένου ποσού και η τήρησις των σχετικών λογαριασμών ανατίθεται εις το παρά τω Γ.Χ.Κ. συνεστημένον ειδικόν ταμείον ελέγχου και εποπτείας της φορολογίας οινοπνεύματος. Άρθρ.5.-Η διάθεσις του κατά τα ανωτέρω κατατεθειμένου ποσού δια την κατά την παρ.3 του άρθρ.16 του υπ’ αριθ. 382 του 1936 Α. Νόμου προμήθειαν εργαλείων και επιστημονικών συγγραμμάτων προς χρήσιν του Γενικού Χημείου του Κράτους, ενεργείται κατόπιν εντολών προς την Τράπεζαν της Ελλάδος του διευθυντού του ειδικού ταμείου ελέγχου και εποπτείας της φορολογίας του οινοπνεύματος. 